C 143/20
LT
Europos Sąjungos oficialusis leidinys
2022 3 31
Sala yra ypatingai sausa.
Vasaros mėnesiais, kai vynuogės noksta, temperatūra dieną yra labai aukšta.
Per šį ilgai trunkantį sausą laikotarpį augalai vandens gauna iš rūko, susidarančio dėl jūros garavimo.
Jis kyla nuo kalderos ir padengia salą.
Be to, vasaros mėnesiais salą negailestingai talžo šiaurės vėjai, vadinami Meltemi, kurie neleidžia vynuogėse kauptis drėgmei dienos metu.
Tačiau naktį, temperatūrai sumažėjus ir klimato sąlygoms pakitus į palyginti drėgnas, salos vulkaninės kilmės dirvožemis sugeria drėgmę ir taip vyksta vynmedžių maitinimas.
Tose vietose, kur žemės nuolydis status, Santorino salos žmonės pastatė garsiuosius pezoules (laiptus).
Kitaip tariant, jie suformavo žemę į terasas, kad palengvintų auginimą ir sumažintų vandens nuostolius.
Dėl šio unikalaus klimato ir dirvožemio derinio Santorino saloje auginamos vynuogės greitai sunoksta ir išlaiko rūgštingumą.
Kaip ir visa kita vėjo talžomoje Santorino saloje, vynmedžiai yra unikalios formos.
Augalai sodinami tarp jų paliekant didelius tarpus ir įkasami giliai į žemę.
Siekiant apsaugoti vynuoges nuo negailestingų vėjų, kurie talžo salą žiemos metu, Santorino žmonės geni vynmedžius tokiu būdu, kad augdami į vidų jie suformuotų vainiką.
Didelių nuostolių dėl vabzdžių ir ligų pasitaiko retai.
Vienintelė augalų apsaugos intervencija yra vynmedžių purškimas sieros preparatu vieną ar du kartus pavasarį apsaugos tikslais.
Santorino salos vynuogynai yra seniausi visoje Graikijoje.
Kai kurie vynmedžiai gali būti net 300 metų senumo.
Vynmedžiai turi savo šaknis.
Jie nėra įskiepijami į amerikietiškuosius poskiepius.
Taip yra todėl, kad filoksera, kenksmingas vabzdys, kuris tebenaikina vynuogynus visame pasaulyje, niekada čia neatkeliavo.
Laimei, jam nepalankus salai būdingas vulkaninės kilmės dirvožemis, kuriame nedaug molio ir labai daug smėlio (93–97 proc.).
Dėl įvairių veiksnių sukuriamas toks mikroklimatas, kokio nėra niekur kitur pasaulyje.
Esant šioms sąlygoms vynuogės gali visiškai sunokti, todėl jos įgyja ypatingų savybių, tokių kaip gaivumo suteikiantį didelį rūgštingumą ir didelę alkoholio koncentraciją.
8.5.
Baltojo vyno kokybės, istorinis, kultūrinis ir socialinis ryšys ir geografinė aplinka I nfo r ma c i j a api e pro d u kt ą Santorino ir Tirasijos salų vynuogynai prilygsta tikriems belvederiams, nes iš jų atsiveria Egėjo jūros panorama.
Dėl vasarą pučiančių šiaurės vėjų, garsiųjų Meltemi, užkertamas kelias aukštai temperatūrai ir taip sukuriamas ypatingas mikroklimatas.
Dėl to vynuogės geriau sunoksta ir geresnė jų analitinė sudėtis, susiformuojanti nokimo etape, t. y. atsižvelgiant į jų rūgštingumą, spalvą, aromatines savybes, cukraus kiekį ir kt.
Rezultatas – išskirtinės kokybės vynai.
SKVN žymimi vynai „Santorini“ gaminami iš vietinių veislių „Assyrtiko“, „Athiri“ ir „Aidani“ vynuogių.
Konkrečiai SKVN žymimas sausas baltasis vynas „Santorini“ gaminamas iš ne mažiau kaip 85 proc. „Assyrtiko“ veislės vynuogių.
Likusią procentinę dalį sudaro veislių „Aidani“ ir „Athiri“ vynuogės.
SKVN žymimų vynų „Santorini“ kokybė užtikrinama klimato, salų dirvožemio sudėties, auginamų vynuogių veislių, vynmedžių priežiūros ir naudojamų vyno gamybos būdų deriniu.
Dėl šio derinio sudaromos sąlygos vyną brandinti ir gerinti jo savybes jam bręstant.
Brandintas sausas baltasis vynas yra ryškios aukso geltonumo spalvos su oranžiniais atspalviais.
Jam labiausiai būdingi aromatai – gėlių ir žalių vaisių, pavyzdžiui, svarainių ir kitų uogienėms gaminti tinkamų vaisių.
Jam taip pat būdingas riešutų, tokių kaip skrudinti migdolai ir lazdyno riešutai, kvapas.
Dažnai juntamas prieskonių, pavyzdžiui, kmyninio kumino ir kalendros, aromatinių žolelių, tokių kaip snaputis, čiobrelis, šalavijas, ramunėlė, aromatas ir džiovintos figos pokvapis.
Šie aromatai pastebimi ir vyno skonyje, kuriame taip pat juntamas medaus ir džiovintų vaisių skonis.
Brandintiems vynams taip pat būdingas glotnumas.
Todėl šie vynai yra sodrūs ir kompleksiški ir jiems būdingas ypač ilgai išliekantis poskonis.
8.6.
Baltojo vyno kokybės, istorinis, kultūrinis ir socialinis ryšys ir geografinė aplinka Pr i e ž as t i nė s ą v ei k a Kaip nurodyta ankstesniuose skirsniuose, SKVN žymimų vynų „Santorini“ unikalumo priežastis – salai būdingos ypatybės ir taikomi specifiniai auginimo metodai.
Tai, be kita ko: